2021. gada 28. janvārī Rīkojums Nr. 56

Rīgā (prot. Nr. 10 55. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai 6 340 018 *euro* – 5 816 300 *euro* 62. resoram "Mērķdotācijas pašvaldībām" un 523 718 *euro* 15. resoram "Izglītības un zinātnes ministrija" –, no tiem:

1.1.   4 437 124 *euro*,laiizmaksātupirmsskolas izglītības iestāžu un speciālās izglītības iestāžu pedagogiem (tai skaitā pedagogu palīgiem) piemaksu par darbu Covid-19 pandēmijas laikā 300 *euro* apmērā(ieskaitot darba devēja valsts sociālās apdrošināšanas obligātās iemaksas) par vienu likmi;

1.2. 1 902 894 *euro*,lai izmaksātu personām, kuras sniedz aukles pakalpojumus pirmsskolas izglītības iestādēs un speciālās izglītības iestādēs (auklēm, skolotāja palīgiem), piemaksu par darbu Covid-19 pandēmijas laikā 300 *euro* apmērā (ieskaitot darba devēja valsts sociālās apdrošināšanas obligātās iemaksas) par slodzi.

2. Apstiprināt šā rīkojuma 1. punktā minētā finansējuma 5 816 300 *euro* apmērā 62. resoram "Mērķdotācijas pašvaldībām" sadalījumu pašvaldībām (1. pielikums).

3. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma [1. punktā](https://likumi.lv/ta/id/315585#p1) minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

5. Lai sagatavotu pārskatu par apstiprinātā finansējuma izlietojumu, valsts izglītības iestādes, pašvaldības un privātās izglītības iestādes izmanto šādas ePārskatos pieejamās veidlapas atbilstoši normatīvajiem aktiem par kārtību, kādā nodrošina informācijas apriti, izmantojot Valsts kases e-pakalpojumus:

5.1. pašvaldības līdz 2021. gada 14. jūnijam sagatavo pārskatu (2. pielikuma 1. tabula) par šā rīkojuma 2. punktā minētā finansējuma izlietojumu;

5.2. Izglītības un zinātnes ministrijas padotības izglītības iestāde "Sociālās korekcijas izglītības iestāde "Naukšēni"" un privātās izglītības iestādes līdz 2021. gada 14. jūnijam sagatavo pārskatu (2. pielikuma 2. tabula) par šā rīkojuma 1. punktā minētā finansējuma 15. resoram "Izglītības un zinātnes ministrija" izlietojumu.

6. Pašvaldības un privātās izglītības iestādes finansējumu, kas nav izlietots līdz 2021. gada 31. maijam atbilstoši pārskata ailei "Atlikums uz pārskata perioda beigām", līdz 2021. gada 30. jūnijam atmaksā finansējuma devējam.

Ministru prezidents A. K. Kariņš

Izglītības un zinātnes ministre I. Šuplinska